Anzjana Brittanika tmut wara li bi żball tuża żejt tal-magni biex taqli l-patata Mara anzjana Brittanika mietet wara li belgħet dħaħen tossiċi wara li bi żball użat żejt tal-magni biex taqli l-patata. Carol Oldfield, ta' 74 sena, poġġiet iż-żejt fuq in-nar u marret f'kamra oħra fejn allegatament raqdet għal madwar sagħtejn. Meta qamet id-dar kienet mimlija b'duħħan abjad. Il-mara mietet ftit tal-jiem wara kaġun tad-dħaħen li belgħet. Minkejja li għall-ewwel il-mara ftit li xejn bdiet turi li sofriet danni għas-saħħa tagħha, il-kundizzjoni medika tagħha ddeterjorat fi żmien qasir. Eventwalment il-mara mietet jumejn wara li tpoġġiet f'taqsima ta' kura intensiva. Minn awtopsja li saret jirriżulta li l-mara kienet qed tbati minn stadju bikri ta' dimensja.